Voikukkia-vertaistukiryhmän yhteiset pelisäännöt

Suosittelemme käyttämään zoom-videotapaamisessa kuuloke-mikrofoneja, jolloin varmistetaan ettei keskustelua ole muita kuulemassa!

Voikukkia-vertaistukiryhmässä käsitellään lapsen huostaanottoon liittyviä tunteita, kokemuksia ja ajatuksia. Nämä ovat usein hyvin arkoja asioita ja sen takia ryhmään on luotu yhteiset pelisäännöt. Yhteiset pelisäännöt luovat turvallisuuden tunnetta ryhmässä.

Vaitiolovelvollisuus, kaikki keskustelumme ovat luottamuksellisia myös verkossa. Kenenkään toisen asioista ei puhuta ryhmän ulkopuolella.  Videotapaamisessa ei voi olla ulkopuolisia paikalla, joten varaa itsellesi rauhallinen tila.

Kunnioitamme toistemme rajoja henkilökohtaisissa asioissa. Annetaan kaikille tilaa, kuunnellaan ja huomioidaan toiset.

Keskustelemme ja kommentoimme asiallisesti.

Ryhmässä sitoudutaan kaikkiin ryhmäkertoihin. Jos sairastut tai tulee jokin muu este, ilmoita siitä ohjaajille.

Älä osallistu päihtyneenä ryhmään, koska myöhemmin saatat katua kertomaasi asiaa tai kommenttejasi. Haluamme näin suojella jokaista ryhmäläistä.